ʻO le Lotu a Iesu Moni

ʻO le Lotu a Iesu Moni, ʻo se lotu na faʻatūina i Beijing i Saina i le 1917. ʻI le asō, ʻua maua le aofaʻi o tagata lolotu e tusa ma le 1.5 miliona i atunuʻu e lima. ʻO lenei lotu, ʻo se lālā o le lālā Penetekoso o le faʻakerisiano na tūlaʻi mai i le ʻāmataga o le Seneturi Luasefulu. Talu mai le 1990, na faʻatū ai le lotu i Sāmoa. ʻO le faʻamoemoe ʻina ʻia tālaʻi le tala lelei ʻi atunuʻu ʻuma ʻae leʻi toe Afio Faʻalua mai Iesu. E Sefulu Talitonuga Faʻavae O Le Ekalesia ʻO le Agaga Paia "o le Papatisoga i le Agaga Paia, e afua mai ona tautalatala lea i gagana eseʻese, o le faʻamaufaʻailoga foi lea o le tatou faʻamoemoe i le malo o i le lagi." Papatisoga "o le Papatisoga i le Vai, o se sauniga i le faʻamamaina o a tatou agasala, ma le toe faʻaolaola poʻo le faʻafouina o le olaga. O se sauniga e faia i le Vai, pei la o le Vaitafe, poʻo le sami foi. O Lē papatiso foi, ua tatau ona papatisoina foi o ia i le Agaga Paia ma le Vai, ma na te Papatisoina tagata i le Suafa o le Aliʻi o Iesu Keriso. O le tagata foi o loʻo sauni atu ina ia papatisoina, e tatau ona punou lelei lava i totonu o le vai." Fufuluina o Vae "O le sauniga o le mulumuluina o vae, na te fausiaina se mafutaga lotogatasi ma le Aliʻi o Iesu. O se faʻamanatuga foi lea ina ia aua neʻi galo e le tagata, e tatau ona faʻavaeina i le Alofa, le Amiotonu a le Atua, le Loto Maulalo, le Faʻamagaloga ma le Loto Auauna i le tasi ma le tasi. O i latou uma ua Papatisoina i le vai, ua iai se aia tatau ona mulumuluina o latou vae i le Suafa o Iesu Keriso. Ma o se sauniga foi lea e mafai ona faia i soʻo se mea ua lagona iai le tagata ona faia." Talia o le Tino Paʻia "O le Faʻamanatuga Paʻia o le sauniga lea e faamanatuina ai le maliu o lo tatou Aliʻi o Iesu Keriso. Ua mafai ai o na tatou talia le tino ma le toto o lo tatou Aliʻi, ma ua maua ai le soʻotaga ma Ia, i na ia tatou maua ai le Ola e Faʻavavau ma faʻatutuina ai le aso mulimuli. O lenei faamanatuga e tatau ona faia i aso uma e talafeagai ai." ʻO le aso Sapati "O le Aso Sapati, o le aso Paʻia, ua faʻamanuiaina ma faʻapaʻiaina e le Atua. Ua faʻamanatuina i le alofatunoa o le Aliʻi mo le faʻamanatuina of the foafoaga ma le faʻaolataga a le Atua ma le faʻatuatuaga o le malologa i le ola e faʻavavau o le a oʻo mai." Iesu Keriso " ʻO Iesu Keriso, ʻo le ʻUpu na liutino tagata, na maliu i le satauro mo le faʻaolataga o tagata agasala, na toetū i le aso tolu talu ona maliu, ma afio aʻe ai i le lagi. ʻUa naʻo ia o le Faʻaola o tagata, le Foafoaga o le lagi ma le lalolagi, ma ʻo Ia ʻo le Atua Moni." ʻO le Tusi Paʻia " ʻO le Tusi Paʻia, e maua ai le Feagaiga Tuai ma le Feagaiga Fou, ʻua faʻalāʻeiʻauina e le Atua, ʻua na pau lea ʻo faʻamaumauga faʻaleatua moni,ma ʻo le fua mo le soifua faʻakerisiano." Le faʻaolataga " ʻO le faʻaolataga e tuʻuina mai lea i le alofa fōaʻi o le Atua e ala mai i le faʻatuatua.E tatau i tagata e faʻatuatua ona faamoemoe i le Agaga Paʻia e maua ai le uiga Atua, faʻamaoni ile Atua, ma alofa i tagata ola." ʻO Le Lotu "O le Ekalesia, sa faʻatuina e lo tatou Aliʻi, e ala mai le Agaga Paʻia i le taimi o le uaga mulimuli' o le Ekalesia tonu toefaatuina i le taimi faʻa-aposetolo." ʻO le Faʻamasinoga Mulimuli "ʻO le afio faʻalua mai o le Aliʻi ʻo le ā faʻataunuʻuina i le Aso Mulimuli pe a afio ifo ʻo Ia mai le lagi e faʻamasino le lalolagi: ʻO le ʻauamiotonu ʻoleʻā latou maua le ola e faʻavavau, ʻae ʻo le ʻauamioleaga, ʻoleʻā faʻasalaina i latou e oʻo i le faʻavavau."